KIRJA-ANALYYSIN OHJE 7. LUOKALLE

Kerro kirjastasi seuraavat asiat:

ESITTELY - kerro kirjasi nimi, kirjailijan nimi ja kirjan painovuosi (löytyy joltain ensimmäisistä lehdistä ennen varsinaisen tekstin alkua).

AIHE - mistä se kertoo (esim. orpopoika pääsee kouluun oppimaan taikuudesta ja löytää uusia ystäviä sekä pelastaa maailman pahalta velholta).

PÄÄHENKILÖ - millainen päähenkilö on (luonne, käyttäytyminen, ystävät, harrastukset, mikä ongelma hänellä kirjassa on ja miten hän sen selvittää).

SIVUHENKILÖ - esittele päähenkilön kannalta tärkeä sivuhenkilö ja kerro hänestä kuten päähenkilöstäkin.

MILJÖÖ - esittele kirjan tapahtumapaikkoja (vain tärkeimmät) ja tapahtuma-aika.

JUONI - jos juoni ei ole tullut jo päähenkilön yhteydessä esille, kerro siitä nyt mutta vain niukasti.

TYYLI JA NÄKÖKULMA - millainen on kirjan tapa kertoa (paljon vuoropuhelua vai paljon tapahtumia, päiväkirjamainen; kenen näkökulmasta asiat kerrotaan vai näkökulma vaihtelee).

TEEMA - mitä kirjailija on halunnut kirjallaan sanoa elämästä (mikä on ihmisen elämässä tärkeää tai miten vaikeuksista voi selvitä).

OMA ARVIO - mitä pidit kirjasta, perustele.

OTSIKKO - keksi tekstillesi otsikko, joka antaa hiukan viitteitä siitä, mitä kirjasta pidät tai mitä siinä tapahtuu.

*HUOM! Älä käytä mitään alaotsikoita tekstissäsi. Lue Pedanetista malliteksti kirjasta Nalle Puh.*